
ДО 

ОБЩИНСКИ СЪВЕТ

ГР.ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград
Относно: Промяна на Инвестиционната програма за капиталови разходи и бюджета на Община Златоград за 2020 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 
В изпълнение на чл.124 от Закона за публичните финанси и чл.36 от Наредба № 23 за условията и реда за съставяне, приемане, изпълнение и отчитане на бюджета на Община Златоград, с които се регламентира реда за промените в общинския бюджет и разчета за капиталови разходи, внасям за одобрение от Общински съвет Златоград настоящото предложение за промени в Инвестиционната програма за капиталови разходи за 2020 г. и в бюджета на Община Златоград за 2020 г., както следва:
I. ПРОМЕНИ  В  ИНВЕСТИЦИОННАТА  ПРОГРАМА  ЗА  КАПИТАЛОВИ РАЗХОДИ ЗА 2020 Г. (Приложение № 1)
На основание чл.124 от Закона за публичните финанси, за промени в разчетите за финансиране на капиталовите разходи на общините, в рамките на календарната година, предлагам промени в разчета за капиталови разходи на Община Златоград за 2020 г., спрямо уточнения план към 30.11.2020 г.

Към 30.11.2020 г. на основание чл.51, ал.2 и чл.56, ал.2 от Закона за публичните финанси, в изпълнение на актове на Министерския съвет, в бюджета на Община Златоград за 2020 г. и в Инвестиционната програма за капиталови разходи за 2020 г. са отразени промените в резултат на получените от държавния бюджет и от други бюджети трансфери към 30.11.2020г., както следва:
1. Получен трансфер от Предприятието за управление на дейностите по опазване на околната среда (ПУДООС), съгласно сключен договор 13092/05.08.2019 т. между ПУДООС и Община Златоград, за финансиране на проект „Доизграждане, реконструкция и рехабилитация на водоснабдителна и канализационна мрежа на гр.Златоград”, Подобект 2 „Главен колектор I-А”1, в размер на 513 930 лв., е увеличена годишната задача на обект № 19 „Главен колектор І-А, гр.Златоград в участък от км 2+ 905 до км. 3+151 и от км.3+748 до км.3+181- І етап  от км. 2+ 905 до км. 3+151 и от км.3+748 до км.3+181” с 513 930 лв. Промяната е отразена във Функция „Жилищно строителство, благоустройство, комунално стопанство и опазване на околната среда”, Дейност „Водоснабдяване и канализация, по параграф 52-00 „Придобиване на ДМА”.
2. Получен трансфер от Министерството на регионалното развитие и благоустройството (МРРБ), през месец Август 2020 г. за окончателно плащане на „Общ устройствен план на Община Златоград” в размер на 38 688 лв.  При изготвянето на Инвестиционната програма за 2020 г. разходът беше заложен за разплащане с приходи от продажби. След получаване на трансфера от МРРБ, отпадна необходимостта от финансиране с приходи от продажби.
Към 30.11.2020 г. уточнения план на Инвестиционната програма за капиталови разходи е в размер на 11 356 854 лв.

На основание чл.124, ал.3 от Закона за публичните финанси, предложението за промяна в Инвестиционната програма за капиталови разходи за 2020 г. включва:

Във връзка с получено писмо от Министерство на финансите с изх.№ 91-00-328 от 14.10.2020г., до края на 2021 година общините задължително въвеждат Интегрирана финансово-информационна система, с което отпадна необходимостта от извършване на заложените разходи, включени в обект № 3 „Счетоводен софтуер (Община и ВРБ)”, в размер на 16 260 лв. Съгласно чл.91 от Закона за държавния бюджет на Република България за 2021 г., кметовете на всички общини задължително въвеждат Интегрирана финансово – информационна система, във  връзка с унифициране на счетоводните процеси на общините.

Във Функция „Общи държавни служби”,  Дейност „Общинска администрация, по параграф 52-00 „Придобиване на ДМА”, да бъде добавен обект с наименование „Закупуване на компютри за нуждите на общинска администрация”, на стойност 16 330 лв., във връзка с необходимостта от подмяна на наличната компютърна техника, както и с въвеждане на задължителна Интегрирана финансово-информационна система за общините.

Във Функция „Отбрана и сигурност, дейност 239 „Други дейности по вътрешната сигурност”, §§ 52-00 „Придобиване на ДМА”, да бъде добавен обект с наименование „Закупуване на два броя компютърни конфигурации за техническо обезпечаване работата на районните полицейски инспектори”, на стойност 2 600 лв., с източник на финансиране - Стандарти за финансиране на издръжката на районите полицейски инспектори, в намаление на бюджетните кредити по параграф 10-15 „Материали” от същата дейност. 

Във връзка с Постановление на Министерски съвет № 283 от 15.10.2020 г. за одобряване на допълнителни разходи/трансфери за 2020 г. за закупуване на преносими компютри за нуждите на училищата и съгласно Заповед на министъра на образованието № РД09-2925/26.10.2020 г., във функция „Образование”, дейност „Неспециализирани училища, без професионални гимназии”, по параграф 52-00 „Придобиване на ДМА”, да бъде добавен обект „Закупуване на преносими компютри за нуждите на училищата в Община Златоград”, на стойност 20 334 лв.

Във функция „Здравеопазване”, дейност „Детски ясли, детски кухни и яслени групи в детски градини”, по параграф 51-00 „Основен ремонт на ДМА”,  за обект № 9 „Ремонтни работи в сградата на ДЯ „Мир гр.Златоград” да се извърши промяна на източниците на финансиране, като годишната задача на обекта се запазва 6 250 лв., а източниците на финансиране стават: 2 290 лв.- приходи от продажби и 3 960 лв. – собствени средства;


Във функция „Жилищно строителство, благоустройство, комунално стопанство и опазване на околната среда”, дейност „Водоснабдяване и канализация”, параграф 52-00 „Придобиване на ДМА” да се извърши промяна на източниците на финансиране за обект № 19 „Главен колектор І-А, гр.Златоград в участък от км 2+ 905 до км. 3+151 и от км.3+748 до км.3+181- І етап  от км. 2+ 905 до км. 3+151 и от км.3+748 до км.3+181”, на разчетените разходи, за сметка на собствените приходи по бюджета, като източниците на финансиране се променят както следва: 30 573 лв.- приходи от продажби, 17 905 лв. – собствени средства.
Във връзка с отчетеното изпълнение на §§ 40-00 „Постъпления от продажба на нефинансови активи” към 30.11.2020 г. и наличието на просрочени задължения за обекти, включени в Инвестиционната програма, с източник на финансиране „Приходи от продажби”, предлагам за бъде извършена промяна на източника на финансиране на обекти с № 18 „Канализация на с. Долен - Главен колектор ІІ” - СН от 2011 г., обект № 28 „Изграждане и рехабилитация на улици в гр.Златоград с цел подобряване на инфраструктурата, развитие на туристически потенциал и подобряване на жизнената среда” - СН (2010 г.) и обект № 41 „Разширение и благоустрояване на гробищен парк гр. Златоград”, като годишните задачи на обектите се запазват, променя се единствено източника на финансиране, от „Приходи от продажби” в „Собствени средства”.


Във Функция „Жилищно строителство, благоустройство, комунално стопанство и опазване на околната среда”, дейност „Изграждане, ремонт и поддържане на уличната мрежа”, по параграф 51-00 „Придобиване на ДМА”, в Инвестиционната програма за капиталови разходи, е утвърден с Решение № 3 43 от 12.02.2020 г., Обект № 26 „Реконструкция и рехабилитация на улици, съоръженията и принадлежностите към тях в гр. Златоград (ул.Албена, ул.Първи май, ул.Рожен, ул. Пейо Яворов, ул.Рила, ул.Плиска, ул.Ангел Кънчев, ул.Виктор Юго, ул.Бор, ул.Акация, ул.Христо Ботев, ул.Миньорска и ул.Клокотница) и с. Старцево (ул.Васил Левски, ул.Дельо Войвода, ул.Пеньо Пенев и ул.Европа), Община Златоград”, финансиран със средства по Програма за развитие на селските райони (ПРСР), в размер на 890 372 и със средства по ПМС 348 от 2019 г., в размер на 945 315 лв., включващ собствен принос по проекта, в размер на 360 123 лв. и изграждане на подпорни стени, в размер на 585 192 лв. Във връзка с отчитането на проекта и избягване на финансиране на едни и същи разходи със средства от ПРСР и ПМС 348/2019 г., разчетените средства по ПМС 348 от 2019 г., е необходимо да бъдат прехвърлени, както следва:
· Със сумата 360 123 лв. се увеличава стойността на обект № обект № 27 „Основен ремонт на улична мрежа в община Златоград- yл. „Aнтон Страшимиров”, гр.Златоград , ул. „Граничар”, гр.Златоград, ул. „Албена”, гр.Златоград от о.т.1015 до о.т 198, ул. „К.Фичето”, с.Старцево от о.т 53 до о.т 9, ул. „Младост”, с.Долен от о.т 130 до о.т.138” (ПМС 348/2019), като наименованието на обекта се допълва със следните улици: „ул.България” гр.Златоград от о.т.982 до о.т.984, ул. „Пейо Яворов” гр.Златоград, ул. „Младост” гр.Златоград, ул. „Еделвайс” гр.Златоград, ул. „Стефан Стамболов” гр.Златоград, ул. „Цар Калоян” гр.Златоград и ул. „Бистрица” с.Долен.

· Със сумата 585 192 лв., разчетена за изграждане на подпорни стени се добавя обект „Изграждане на подпорни стени на ул."Виктор Юго", ул."Плиска" и ул. "Клокотница", гр.Златоград и ул."Дельо войвода" и ул."Европа", с.Старцево”, по параграф 52-00 „Придобиване на ДМА” в същата дейност.

Във Функция „Жилищно строителство, благоустройство, комунално стопанство и опазване на околната среда”, дейност „Др. дейности по жилищно строителство, благоустройството и регион.развитие”, по параграф 52-00 „Придобиване на ДМА” да се добави обект с наименование „Изграждане на геотермална отоплителна система на гр.Златоград", подобект "Водовземно съоръжение и конструкция на надземната част на геотермален водоизточник" (строителен надзор), на стойност 8 840 лв., във връзка с наличието на просрочени задължения за строителен надзор за обекта.
От директора на СУ „Св.Княз Борис I” с.Старцево е получена Докладна записка  за разплащане на старо задължение по договор за проектиране № 1/15.09.2016 г. за обект „Ремонт, оборудване и обзавеждане на СУ „Св.Княз Борис I” с.Старцево”, във връзка с получена Покана за доброволно изпълнение и предложение за  включването му като обект в Инвестиционната програма за 2020 г. Във връзка с това във функция „Образование”, Дейност „Неспециализирани училища, без професионални гимназии”, параграф 51-00 „Основен ремонт на ДМА” да се добави обект с наименование „Ремонт, оборудване и обзавеждане на СУ „Св.Княз Борис I” с.Старцево” (проектиране) – старо задължение, на стойност 21 000 лв.
С предложените промени, отразени в Приложение №1, общата стойност на Инвестиционната програма за капиталови разходи за 2020 г. става 11 418 486 лв.

II. ПРОМЕНИ ПО БЮДЖЕТА ЗА 2020 г. (Приложение № 2)
Обстоятелствата, които налагат промяна на бюджета на Община Златоград са предложените промени в Инвестиционната програма за капиталови разходи, отчетеното изпълнение на приходите местни дейности към 30.11.2020 г. и извършване на вътрешни компенсирани промени в разходната част на бюджета.
Предложението включва актуализиране на приходната част в посока увеличение по приходни параграфи 13-01 „Данък върху недвижими имоти”, 13-03 „Данък върху превозните средства”, 13-04 „Данък при придобиване на имущество по дарения и възмезден начин”, 20-00 „Други данъци” и в посока намаление на приходни параграфи 40-00 „Постъпления от продажба на нефинансови активи” и 37-00 „Внесени ДДС и други данъци върху продажбите” и вътрешни компенсирани промени между утвърдените разходи в рамките на една дейност и от една дейност в друга, без да изменя общия размер на разходите.
С предложените промени се запазва общата стойност по прихода и общата стойност на разхода на бюджета на Община Златоград за 2020 г.

Промените по бюджета на Община Златоград  са показани в Приложение № 2.

Във връзка с изложеното по-горе, предлагам на Вашето внимание следния проект на решение:  
                                                                   РЕШЕНИЕ:
На основание чл.21, ал.1, т.6 от Закона за местното самоуправление и местната администрация,  чл.124, ал.2 и ал.3 от Закона за публични финанси, чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, чл.5, т.5 от Правилника за организацията и дейността на Общински съвет Златоград, неговите комисии и взаимодействието му с общинска администрация  и във връзка с чл.60, ал.1 от АПК, Общински съвет Златоград 
РЕШИ:
1. Одобрява промяна в Инвестиционната програма на Община Златоград за 2020 г., по обекти, функции, параграфи и дейности, съгласно Приложение № 1, неразделна част от настоящото решение;

2. Одобрява промяна на бюджета на Община Златоград за 2020 г., съгласно Приложение № 2, неразделна част от настоящото решение;

3. Възлага на Кмета на Община Златоград да отрази горепосочените промени в Инвестиционната програма за капиталови разходи на Община Златоград за 2020 г. и по бюджета на Община Златоград за 2020 г.;
4. Допуска предварително изпълнение на решението.
МОТИВИ: Настоящото решение се взе на основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси, чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, чл.5, т.5 от Правилника за организацията и дейността на Общински съвет Златоград, неговите комисии и взаимодействието му с общинска администрация и във връзка с чл.60, ал.1 от АПК, като се допуска предварително изпълнение поради следните причини: Предварителното изпълнение се налага поради необходимостта извършените промени в Инвестиционната програма за капиталови разходи и бюджета на Община Златоград за 2020г.  да бъдат одобрени от Общински съвет Златоград в рамките на бюджетната година.
С уважение, 
МИРОСЛАВ ЯНЧЕВ

Кмет на Община Златоград

Изготвил: 
Аделина Юрукова

Главен експерт „Бюджет и местни приходи”

Съгласувал:

Надя Мангарудова

Директор на дирекция „ФСД, Б, ЧР и МДТ”

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

